stanford-oval/wikipedia huggingface dataset:
แฟลเจลลัม

| แฟลเจลลัม |
| --- | --- |
โครงสร้างของแฟลเจลลัมแบคทีเรีย
ภาพไมโครกราฟจาก SEM แสดง Chlamydomonas sp. ซึ่งมีแฟลเจลลา (กำลังขยาย 10000×)
ตัวระบุ
MeSH: D005407
TH: H1.00.01.1.01032
FMA: 67472
อภิธานศัพท์กายวิภาคศาสตร์[แก้ไขบนวิกิสนเทศ]
แฟลเจลลัม (อังกฤษ: flagellum, ออกเสียง: /fləˈdʒeləm, flædʒˈeləm/; รูปพหูพจน์: flagella) เป็นส่วนที่ยื่นออกมาจากตัวเซลล์มีลักษณะคล้ายแส้ พบในแบคทีเรียและเซลล์ยูคารีโอตบางชนิดซึ่งเรียกว่าพวกแฟลเจลเลต หน้าที่หลักของแฟลเจลลาคือการเคลื่อนที่ของเซลล์ แต่ก็พบเป็นออร์แกเนลล์รับรู้เช่นกัน ด้วยความไวต่อเคมีบางชนิดหรือต่ออุณหภูมินอกเซลล์ โครงสร้างคล้ายกันในพวกอาร์เคีย มีหน้าที่คล้ายกันแต่มีโครงสร้างที่ต่างกัน มีชื่อเรียกว่าอาร์เคียลลัม (archaellum)
คำว่า แฟลเจลลัม มาจากภาษาละติน แปลว่าแส้
ตัวอย่างของแบคทีเรียแฟลเจลเลตคือ แบคทีเรียก่อฝีหนอง (ulcer) ชื่อ Helicobacter pylori ซึ่งใช้แฟลเจลลาของมันในการผลักตัวเองไปตามเมือกหุ้มผนังจนไปถึงเอพิเธเลียมของกระเพาะ อีกตัวอย่างหนึ่งของเซลล์แฟลเจลเลตคือเซลล์อสุจิของสัตว์เลี้ยงลูกด้วยนม ซึ่งใช้แฟลเจลล้มเส้นเดียวของมันในการว่ายไปตามท่อระบบสืบพันธุ์ของเพศหญิง แฟลเจลลาในยูคารีโอตนั้นมีโครงสร้างเหมือนกันกับซิเลีย ถึงแม้จะมีการแยกมันออกจากกันด้วยแง่มุมของความยาวและการใช้งาน
แผ่นดินเดียวกัน

| แผ่นดินเดียวกัน |
| --- | --- |
กำกับ: ดี รีส
บทภาพยนตร์: ดี รีส เวอร์จิล วิลเลียมส์
สร้างจาก: Mudbound โดย ฮิลลารี จอร์แดน
อำนวยการสร้าง: คาร์ล เอฟเฟนสัน ซัลลี โจ เอฟเฟนสัน แคสเซียน เอลเวส ชาร์ลส์ คิง คริสโตเฟอร์ เลอโมล คิม ร็อท ทิม ซาจารอส
นักแสดงนำ:   แครี มัลลิแกน  การ์เรต เฮดลันด์  เจสัน คล้าก  เจสัน มิทเชลล์  แมรี เจ. ไบลจ์  ร็อบ มอร์แกน  โจนาธาน แบงส์ 
กำกับภาพ: ราเชล มอร์ริสัน
ตัดต่อ: มาโกะ คามิตสึนะ
ดนตรีประกอบ: ทามาร์-คาลี
บริษัทผู้สร้าง: Elevated Films Joule Films 
ผู้จัดจำหน่าย: เน็ตฟลิกซ์
วันฉาย:   21 มกราคม ค.ศ. 2017 (2017-01-21) (เทศกาลภาพยนตร์ซันแดนซ์)  17 พฤศจิกายน ค.ศ. 2017 (2017-11-17) (สหรัฐอเมริกา) 
ความยาว: 134 นาที
ประเทศ: สหรัฐอเมริกา
ภาษา: ภาษาอังกฤษ​
ทุนสร้าง: 10 ล้านดอลลาร์สหรัฐ
ทำเงิน: 117,344 ดอลลาร์สหรัฐ
แผ่นดินเดียวกัน (อังกฤษ: Mudbound)​ เป็นภาพยนตร์อเมริกัน​แนวย้อนยุคอิงประวัติศาสตร์​ ปี ค.ศ. 2017 กำกับการแสดงและเขียนบทภาพยนตร์โดย ดี รีส โดยมี เวอร์จิล วิลเลียมส์ เป็นผู้ร่วมเขียนบท ภาพยนตร์ดัดแปลงมาจากนวนิยาย​เรื่อง Mudbound ของ ฮิลลารี จอร์แดน นำแสดงโดย แครี มัลลิแกน , การ์เรต เฮดลันด์, เจสัน มิตเชลล์, โจนาธาน แบงส์ และได้ แมรี เจ. ไบลจ์ นักร้องเจ้าของรางวัลแกรมมีมาเป็นนักแสดงสมทบ​ ภาพยนตร์นำเสนอชีวิตของทหารผ่านศึกในสมรภูมิสงครามโลกครั้งที่ 2 ทั้งสองนาย ที่มีความแตกต่างกันในเรื่องสีผิว โดยเมื่อทั้งสองกลับมายังชนบทในรัฐมิสซิสซิปปี แต่ละคนต้องเจอกับปัญหาคตินิยมเชื้อชาติอย่างการเหยียดผิว และ ปัญหาทางจิตใจที่เกิดจากภาวะ ​PTSDภาพยนตร์ออกฉายครั้งแรกในเทศกาลภาพยนตร์ซันแดนซ์ เมื่อวันที่ 21 มกราคม ค.ศ. 2017 ก่อนจะให้รับชมผ่านระบบสตรีมมิงทาง​เน็ตฟลิกซ์เป็นช่องทางหลัก​และมีการฉายแบบจำกัดโรงภาพยนตร์เมื่อวันที่ 17 พฤศจิกายน ค.ศ. 2017
หลังจากภาพยนตร์ออกเผยแพร่ นักวิจารณ์ได้ให้คำชื่นชมในบทของภาพยนตร์, งานกำกับการแสดง และชื่นชมนักแสดงในเรื่องโดยเฉพาะอย่างยิ่งกับการแสดงของ แมรี เจ. ไบลจ์ โดย ไบลจ์ ได้รับการเสนอชื่อให้เข้าชิงรางวัลสมาคมนักแสดงภาพยนตร์และโทรทัศน์ (แซกอวอร์ด)​​ สาขานักแสดงสมทบหญิงยอดเยี่ยม และเธอยังได้รับการเสนอชื่อให้เข้าชิงรางวัลลูกโลกทองคำ​ 2 สาขา ได้แก่สาขานักแสดงสมทบหญิงยอดเยี่ยม และ สาขาเพลงประกอบภาพยนตร์ยอดเยี่ยมจากเพลง "Mighty River" ที่เธอร้องไว้ นอกจากนี้ตัวภาพยนตร์ยังได้รับรางวัลอินดิเพนเดนต์สปิริตอะวอดส์​ ในประเภทรางวัล โรเบิร์ต อัลต์แมน
ในงานประกาศผลรางวัลออสการ์ ครั้งที่ 90 ภาพยนตร์เรื่องนี้ได้รับการเสนอชื่อให้เข้าชิงรางวัลออสการ์ 4 สาขา ​โดย แมรี เจ ไบลจ์ นักร้องและนักแสดงหญิงของเรื่องได้เข้าชิงในสาขานักแสดงสมทบหญิงยอดเยี่ยม​ และ สาขาเพลงประกอบภาพยนตร์ยอดเยี่ยม ส่วน เวอร์จิล วิลเลียมส์ และ ดี รีส ผู้เขียนบทได้เข้าชิงในสาขาบทภาพยนตร์ดัดแปลงยอดเยี่ยม และ ราเชล มอร์ริสัน ผู้กำกับภาพหญิงได้เข้าชิงในสาขากำกับภาพยอดเยี่ยม​ ถึงแม้ว่าในที่สุดภาพยนตร์เรื่องนี้จะไม่สามารถคว้ารางวัลใดในเวทีออสการ์ได้ก็ตามแต่ก็ได้สร้างปรากฏการณ์ขึ้นในการประกาศผลรางวัลในปีดังกล่าว โดย ราเชล มอร์ริสัน ได้รับการบันทึกว่าเป็นผู้หญิงคนแรกที่ได้รับการเสนอชื่อให้เข้าชิงรางวัลออสการ์ในฐานะผู้กำกับภาพ ส่วน ดี รีส ผู้กำกับภาพยนตร์และผู้ร่วมเขียนบทได้รับการบันทึกว่าเป็นผู้หญิงผิวสีคนแรกที่ได้รับการเสนอชื่อเข้าชิงรางวัลในสาขาบทภาพยนตร์ดัดแปลงยอดเยี่ยม และ แมรี เจ ไบลจ์ ได้รับการบันทึกว่าเป็นนักร้องและนักแสดงเพียงคนเดียวในประวัติศาสตร์ที่ได้รับการเสนอชื่อให้เข้าชิงรางวัลออสการ์ 2 สาขา ทั้งในฐานะนักแสดงและนักร้องในปีเดียวกัน
นักแสดง

เจสัน คล้าก แสดงเป็น เฮนรี แม็คคัลแลน
การ์เรต เฮดลันด์ แสดงเป็น เจมี แม็คคัลแลน
แครี มัลลิแกน แสดงเป็น ลอรา แม็คคัลแลน
โจนาธาน แบงส์ แสดงเป็น พ่อของเฮนรี และ เจมี ซึ่งคนในครอบครัวเรียกว่า แพ็พพี
ร็อบ มอร์แกน แสดงเป็น แฮป แจ็คสัน
แมรี เจ. ไบลจ์ แสดงเป็น ฟลอเรนซ์ แจ็คสัน
เจสัน มิทเชลล์ แสดงเป็น รอนเซล แจ็คสัน
แมรี เจ. ไบลจ์ นักร้องเจ้าของรางวัลแกรมมี​ 9 สมัย ผู้รับบท ฟลอเรนซ์ แจ็คสัน รวมถึงเป็นผู้แต่งและร้องเพลงประกอบภาพยนตร์เรื่องนี้ ได้รับการเสนอชื่อให้เข้าชิงรางวัลออสการ์ 2 สาขา, รางวัลลูกโลกทองคำ 2 สาขา ​และ รางวัลแซกอวอร์ด​
แครี มัลลิแกน นักแสดงหญิงเจ้าของรางวัลแบฟตาในปี 2009 ​ผู้รับบท ลอรา แม็คคัลแลน
ร็อบ มอร์แกน นักแสดงที่ปรากฏตัวในละครชุดทางโทรทัศน์เน็ตฟลิกซ์ของมาร์เวล​ ทั้ง 6 เรื่อง ​ผู้รับบท แฮป แจ็คสัน
แผ่นดินไหวในรัฐวาฮากา พ.ศ. 2561

| --- | --- |

แสดงแผนที่รัฐวาฮากาแสดงแผนที่เม็กซิโก
เวลาสากลเชิงพิกัด: 2018-02-16 23:39:39
รหัสเหตุการณ์ ISC: 611835996
USGS-ANSS: ComCat
วันที่ท้องถิ่น: 16 กุมภาพันธ์ ค.ศ. 2018 (2018-02-16)
เวลาท้องถิ่น: 17:39
ขนาด: 7.2 Mw
ความลึก: 24.6 กิโลเมตร (15.3 ไมล์)
ศูนย์กลาง: 16°23′10″N 97°58′44″W﻿ / ﻿16.386°N 97.979°W﻿ / 16.386; -97.979
ประเภท: ย้อน
ระดับความรุนแรงที่รู้สึกได้: VII (แรงมาก)
ผู้ประสบภัย: เสียชีวิต 14 คน (โดยอ้อม), บาดเจ็บ 17 คน (โดยอ้อม 15 คน)
แผ่นดินไหวรัฐวาฮากา พ.ศ. 2561 (อังกฤษ: 2018 Oaxaca earthquake) เกิดขึ้นเมื่อวันที่ 16 กุมภาพันธ์ พ.ศ. 2561 เวลา 17:39 น. ตามเวลาท้องถิ่น (23:39 ตามเวลาสากลเชิงพิกัด) ในซิเอร์รามาเดรเดลซูร์ ที่รัฐวาฮากา รัฐทางใต้ของประเทศเม็กซิโก แผ่นดินไหวในครั้งนี้มีขนาด 7.2 ตามมาตราขนาดโมเมนต์ ระดับความรุนแรงที่รู้สึกได้อยู่ในระดับ VII (แรงมาก) แผ่นดินไหวมีจุดศูนย์กลางระดับความลึก 24.6 กิโลเมตร ตามรายงานได้กล่าวว่ามีผู้บาดเจ็บเพียงแค่ 2 คนจากเหตุแผ่นดินไหวในครั้งนี้ แต่ในเวลาต่อมาเกิดเหตุเฮลิคอปเตอร์กองทัพตก ส่งผลให้มีผู้เสียชีวิต 14 คน มีผู้บาดเจ็บ 15 คน
เฮลิคอปเตอร์ตก

| สรุปอุบัติเหตุ |
| --- | --- |
วันที่: 16 กุมภาพันธ์ พ.ศ. 2561
สรุป: นักบินเสียการควบคุม
จุดเกิดเหตุ: ซานเตียโกยามิลเตเปก, รัฐวาฮากา, ประเทศเม็กซิโก
อากาศยานลำที่เกิดเหตุ
ประเภทอากาศยาน: ยูเอช-60 แบล็กฮอว์ก
ดําเนินการโดย: กองทัพอากาศเม็กซิโก
ทะเบียน: 1071
ลูกเรือ: 4 คน
เสียชีวิต: 14 คน
บาดเจ็บ: 15 คน
รอดชีวิต: 4 คน
เฮลิคอปเตอร์ทางทหาร ยูเอช-60 แบล็กฮอว์ก ในขณะนั้นมีผู้โดยสารบนอากาศยานเฮลิคอปเตอร์ 4 คน ได้แก่ มูราด, นาเวิร์ด, ผู้บัญชาการปกป้องพลเรือนของรัฐ และบุคคลอีกหนึ่งคน ซึ่งกำลังเดินทางไปเมืองซานเตียโก ยามิลเตเปก ในขณะที่กำลังนำจอดบนภาคพื้นดิน นักบินได้เกิดการเสียการควบคุมอากาศยาน อากาศยานเฮลิคอปเตอร์ได้ตกทับรถสองคันที่จอดที่ลานกว้าง ครอบครัวเจ้าของรถได้อาศัยหลับนอนในรถตอนช่วงกลางคืนในระหว่างช่วงเกิดเหตุแผ่นดินไหว มีผู้เสียชีวิตทั้งหมด 14 คน และบาดเจ็บอีก 15 คน ทั้ง 4 คนบนอากาศยานเฮลิคอปเตอร์รอดชีวิตได้
คลังภาพ

ตารางแมกนิจูดแผ่นดินไหวรัฐวาฮากา พ.ศ. 2561
แผนที่แผ่นดินไหวรัฐวาฮากา พ.ศ. 2561
แผ่นซุนดา

| แผ่นซุนดา |
| --- | --- |

ประเภท: แผ่นรอง
การเคลื่อนตัว1: ทิศตะวันออก
อัตราเร็ว1: 11–14 มม./ปี
ลักษณะภูมิศาสตร์: เอเชียตะวันออกเฉียงใต้, เกาะบอร์เนียว, เกาะชวา, เกาะสุมาตรา, ทะเลจีนใต้
1โดยเทียบกับแผ่นแอฟริกา
แผ่นซุนดา (อังกฤษ: Sunda Plate) เป็นแผ่นธรณีแปรสัณฐานขนาดเล็กที่วางตัวอยู่คร่อมแนวเส้นศูนย์สูตรในซีกโลกตะวันออก ซึ่งเป็นบริเวณที่ตั้งส่วนใหญ่ของเอเชียตะวันออกเฉียงใต้
แต่เดิมแผ่นซุนดาถูกพิจารณาว่าเป็นส่วนหนึ่งของแผ่นยูเรเชีย แต่จากการตรวจวัดโดยใช้ระบบกำหนดตำแหน่งบนโลกแล้ว มีการยืนยันว่าแผ่นทั้งสองเป็นอิสระจากกัน โดยแผ่นซุนดามีการเคลื่อนตัวไปทางทิศตะวันออก 10 มม./ปี เทียบกับแผ่นยูเรเซีย
ขอบเขต

แผ่นซุนดา ประกอบด้วย ทะเลจีนใต้ ทะเลอันดามัน ทางใต้ของประเทศเวียดนาม ตอนกลางและตอนใต้ของประเทศไทย พร้อมด้วยประเทศมาเลเซีย และหมู่เกาะบอร์เนียว สุมาตรา ชวา และบางส่วนของสุลาเวสีในประเทศอินโดนีเซีย รวมถึงทางตะวันตกเฉียงใต้ของหมู่เกาะฟิลิปปินส์ ปาลาวัน และกลุ่มเกาะซูลู
แผ่นซุนดามีขอบเขตทางด้านตะวันออกโดยบริเวณพัฒนาการของแนวเคลื่อนไหวฟิลิปปิน, เขตการชนกันทะเลโมลุกกะ, แผ่นทะเลโมลุกกะ, แผ่นทะเลบันดา และแผ่นติมอร์ ทางใต้และทางตะวันตกโดยแผ่นออสเตรเลีย และทางเหนือโดยแผ่นพม่า, แผ่นยูเรเชีย และแผ่นแยงซี โดยแผ่นอินโด-ออสเตรเลียนั้นเป็นมุมเท (dips) อยู่ข้างใต้แผ่นซุนดาไปตามร่องลึกซุนดาซึ่งก่อให้เกิดแผ่นดินไหวได้บ่อยครั้ง
ขอบเขตทางตะวันออก ใต้ และตะวันตกของแผ่นซุนดานั้นมีความซับซ้อนของแผ่นธรณีและมีกิจกรรมของแผ่นดินไหว โดยมีเพียงแค่ขอบเขตทางด้านเหนือเท่านั้นที่ค่อนข้างนิ่ง
ดูเพิ่ม

แอ่งกูไต
ส่วนโค้งซุนดา
ไหล่ทวีปซุนดา
ร่องลึกซุนดา
การค้นคว้าเพิ่มเติม

Bird, P. (2003) An updated digital model of plate boundaries, Geochemistry Geophysics Geosystems, 4(3), 1027, doi:10.1029/2001GC000252.  also available as a PDF file (13 mb)
| ด ค กการแปรสัณฐานแผ่นธรณีภาค |
| --- | --- | --- |
| แผ่นหลัก |  แปซิฟิก  ยูเรเชีย  อเมริกาใต้  อเมริกาเหนือ  อินเดีย-ออสเตรเลีย ออสเตรเลีย  อินเดีย  แอนตาร์กติก  แอฟริกา  |  |
| แผ่นรอง |  โกโกส  แคริบเบียน  แคโรไลน์  ซุนดา  โซมาเลีย  ทะเลฟิลิปปิน  นัซกา  นิวเฮบริดีส  แยงซี  พม่า  สโกเชีย  อาระเบีย  อามูร์  โอค็อตสค์  อินเดีย  ฮวนเดฟูกา  |  |
| แผ่นขนาดเล็ก |  กรีนแลนด์  กอร์ดา  กาลาปาโกส  กาลาปาโกสเหนือ  โกนาเว  โกยบา  คอนเวย์รีฟ  เคอร์เกิน  เคอร์แมเดก  แคปริคอร์น  เชตแลนด์  ซังงีเฮ  เซเชลส์  เซาท์แซนด์วิช  ตองงา  ติมอร์  ติสซา  ทะเลโซโลมอน  ทะเลบันดา  ทะเลโมลุกกะ  ทะเลอีเจียน  นีอูอาโฟโออู  นูเบียน  บริเวณพัฒนาการของแนวเคลื่อนไหวฟิลิปปิน  บัลโมรอลรีฟ  บิสมาร์กใต้  บิสมาร์กเหนือ  เบิร์ดเฮด  ปานามา  เปลโซ  ฟูตูนา  มัลเปโล  มาดากัสการ์  มานูส  มาเรียนา  มาโอเค  ริเบรา  วูดลาร์ก  อะเดรียติก  อานาโตเลีย  อิหร่าน  อีสเตอร์  เอ็กซ์พลอเรอร์  แอนดีสเหนือ  โอกินาวะ  ไอบีเรีย  ฮวนเฟอร์นันเดซ  ฮัลมาเฮรา  |  |
| แผ่นโบราณ |  กูลา  ชาร์คอต  ซิมเมเรีย  บอลติก  เบลลิงชัวเซน  ฟีนิกซ์  แฟเรลลอน  มัลบินัส  โมอา  ลาซา  อิซานางิ  อินซูลาร์  อินเตอร์มอนเทน  |  |
  รายชื่อ   หมวดหมู่   คอมมอนส์
แบล็กอายด์พิลซึง

| แบล็กอายด์พิลซึง 블랙아이드필승 |
| --- | --- |
รู้จักในชื่อ: แบล็กอายด์วิกทรี
ที่เกิด: เกาหลีใต้
แนวเพลง: เคป็อป
ช่วงปี: ค.ศ. 2014 (2014)–ปัจจุบัน
ค่ายเพลง: ไฮอัปเอนเตอร์เทนเมนต์

สมาชิก:  ลาโด (ซง จู-ย็อง)  ชเว คยู-ซึง 

เว็บไซต์: highup-ent.com/en/bep
แบล็กอายด์พิลซึง (อังกฤษ: Black Eyed Pilseung; เกาหลี: 블랙아이드필승) หรือรู้จักในชื่อ แบล็กอายด์วิกทรี เป็นโปรดิวเซอร์และนักแต่งเพลง ประกอบด้วยสมาชิก 2 คน คือ ลาโด (ซง จู-ย็อง) และ ชเว คยู-ซึง พวกเขาได้แต่งเพลงฮิตหลายเพลงให้กับกลุ่มวงดนตรีทั้งเกิร์ลกรุปและบอยแบนด์ เช่น ซิสตาร์, มิสเอ, ทีนท็อป, ทไวซ์, เอพิงก์ เป็นต้น และในปี ค.ศ. 2017 แบล็กอายด์พิลซึงร่วมมือกับบริษัทซีเจ อีแอนด์เอ็มก่อตั้งค่ายเพลงไฮอัปเอนเตอร์เทนเมนต์เปิดบริษัทอย่างเป็นทางการในปีค.ศ. 2018 และปีค.ศ. 2020 ทางค่ายได้เปิดตัวเกิร์ลกรุปวงแรกของค่ายในชื่อกลุ่ม สเตย์ซี
ประวัติ

ก่อนหน้านี้ ลาโด และ ชเว คยู-ซึง ได้ร่วมมือกับนักแต่งเพลง ชินซาดง ไทเกอร์ โดยลาโดแต่งเพลงฮิตให้กับกลุ่มดนตรี อาทิ โฟร์มินิต เพลง "วอลลุม อัพ" , เอพิงก์ เพลง "มาย มาย" และ "ฮัช" , ทรับเบิลเมกเกอร์ เพลง "ทรับเบิลเมกเกอร์" และ "นาว" ในขณะที่ ชเว คยู-ซึง แต่งเพลงฮิตให้กับกลุ่มดนตรี อาทิ ที-อารา เพลง "โลรี-โพรี" , คิม ฮย็อน-อา เพลง "บับเบิล ป็อป" , บีสต์ เพลง "ฟิกชัน"
ประวัติ > สมาชิก

ซง จู-ย็อง (อังกฤษ: Song Joo-young; เกาหลี: 송주영) หรือรู้จักในชื่อ ลาโด (อังกฤษ: Rado; เกาหลี: 라도) เกิดเมื่อวันที่  (1984-07-11) 11 กรกฎาคม ค.ศ. 1984 (40 ปี) ที่จังหวัดช็อลลา ประเทศเกาหลีใต้ ก่อนที่ลาโดจะมาเป็นโปรดิวเซอร์และนักแต่งเพลงเขาได้เป็นสมาชิกของกลุ่มบอยแบนด์ Someday (썸데이) ในปีค.ศ. 2009 นอกจากนี้ลาโดยังเป็นที่รู้จักจากการร่วมงานกับแร็ปเปอร์อย่าง ดอกกี ในเอ็กซ์เทนเดด เพลย์ 2010 "อิทซ์ วี" และเพลง "เกิร์ล เกิร์ล" (ร่วมกับ เดอะไควเอ็ทท์ จาก Thunderground Mixtape Vol.2) และ "เบบี้ เลทซ์ โก" (ร่วมกับ เดอะไควเอ็ทท์ และ บี-ฟรี จาก Rapsolute Mixtape Vol.1) ในปีค.ศ. 2011 "เบรค บีทซ์" (ร่วมกับ ดับเบิล เค จาก Flow 2 Flow) "แดทซ์ มี" (จาก Hustle Real Hard ) และ "คัม โคลเซอร์ / โฟลว์2ไนท์" (ร่วมกับ เดอะไควเอ็ทท์ จาก Hustle Real Hard) และเพลงปีค.ศ. 2012 "เลิฟ & ไลฟ์" (จาก Love & Life, The Album)
ชเว คยู-ซึง (อังกฤษ: Choi Kyu-sung; เกาหลี: 최규성) เกิดเมื่อวันที่  (1984-05-07) 7 พฤษภาคม ค.ศ. 1984 (40 ปี) ที่โซล ประเทศเกาหลีใต้
ผลงานการแต่งเพลง > ค.ศ. 2014

| Artist | Song | Album |
| --- | --- | --- |
| Sistar | "Touch My Body" | Touch N Move |
| Sistar | "Wow" | Touch N Move |
| ทีนท็อป | "Missing" (쉽지않아) | Éxito |
| ทีนท็อป | "Alone" (혼자 사니) | Éxito |
| ทีนท็อป | "Cry" (울어) | Éxito |
| ทีนท็อป | "I'm Sorry" (우린 문제 없어) | Éxito |
| Hyolyn and Jooyoung | "Erase" (지워) (featuring Iron) | Non-album single |
ผลงานการแต่งเพลง > ค.ศ. 2015

| Artist | Song | Album |
| --- | --- | --- |
| Niel | "Only You" | ONiely |
| Niel | "Lovekiller" (못된 여자) (featuring Dok2) | ONiely |
| Niel | "Lady" (featuring L.Joe) | ONiely |
| Miss A | "Only You" (다른 남자 말고 너) | Colors |
| Shannon Williams | "Why Why" (왜요 왜요) | Eighteen |
| Jang Hyun-seung | "It's Me" | My |
| Jang Hyun-seung | "Ma First" (니가 처음이야) (Feat. Giriboy) | My |
| Jang Hyun-seung | "Breakup With Him" (걔랑 헤어져) (Feat. Dok2) | My |
| Jang Hyun-seung | "I Said I Love You" (사랑한다고) | My |
| ทีนท็อป | "Hot Like Fire" | Natural Born Teen Top |
| ทีนท็อป | "Ah-Ah" (아침부터 아침까지) | Natural Born Teen Top |
| ทีนท็อป | "Confusing" ( 헷갈려) | Natural Born Teen Top |
| Got7 | "If You Do" (니가 하면) | Mad |
| Twice | "Like Ooh-Ahh" (OOH-AHH하게) | The Story Begins |
ผลงานการแต่งเพลง > ค.ศ. 2016

| Artist | Song | Album |
| --- | --- | --- |
| AOA Cream | "I'm Jelly Baby" (질투 나요 BABY) | Non-album single |
| Twice | "Cheer Up" | Page Two |
| Twice | "TT" | Twicecoaster: Lane 1 |
| Babylon | "너 나 우리" (Between Us) (Feat. Dok2) | BETWEEN US |
| Sistar | "I Like That" | Insane Love |
| BtoB Blue | "Stand By Me" (내 곁어 서 있어줘) | Non-album single |
| Apink | "Only One" (내가 설렐 수 있게) | Pink Revolution |
| Apink | "Only One" (내가 설렐 수 있게) (R&B Ver.) | Dear |
ผลงานการแต่งเพลง > ค.ศ. 2017

| Artist | Song | Album |
| --- | --- | --- |
| Cosmic Girls | "Happy" | Happy Moment |
| Sistar | "Lonely" | Non-album single |
| Idol School | "Cause You're Pretty" (예쁘니까) | Non-album single |
| Davichi | "To Me" (나에게 넌) | Non-album single |
| Twice | "Likey" | Twicetagram |
ผลงานการแต่งเพลง > ค.ศ. 2018

| Artist | Song | Album |
| --- | --- | --- |
| ช็องฮา | "Roller Coaster" | Offset |
| KHAN (Yuna Kim, Jeon Minju) | "I'm Your Girl?" | — |
| เอพิงก์ | "I'm So Sick" (1도없어) | One & Six |
| ฮโยลิน | "See Sea" (바다보러갈래) | Set Up Time #3 |
ผลงานการแต่งเพลง > ค.ศ. 2019

| Artist | Song | Album |
| --- | --- | --- |
| ช็องฮา | "Gotta Go" (벌써 12시) | XII |
| เอพิงก์ | "%%" (Eung Eung(응응)) | Percent |
| ทไวซ์ | "Fancy" | Fancy You |
| Ruann | "Beep Beep" | Beep Beep (single) |
ผลงานการแต่งเพลง > ค.ศ. 2020

| Artist | Song | Album |
| --- | --- | --- |
| เอพิงก์ | "Dumhdurum" | Look |
| Refund Sisters | "Don't Touch Me" | Don't Touch Me (single) |
| สเตย์ซี | "So Bad" | Star to a Young Culture |
| สเตย์ซี | "Like This" | Star to a Young Culture |
รางวัล > Gaon Chart K-Pop Awards

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| 2015 | Black Eyed Pilseung | Composer of the Year | ชนะ |
| 2016 | Black Eyed Pilseung | Composer of the Year | ชนะ |
| 2019 | Black Eyed Pilseung | Composer of the Year | ชนะ |
รางวัล > Mnet Asian Music Awards

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| 2016 | Black Eyed Pilseung | Best Producer of the Year | ชนะ |
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
แม่น้ำฮัดสัน

| แม่น้ำฮัดสัน Hudson River เมอห์-ฮี-คัน-เน-ทัก |
| --- | --- |
มองไปยังเหนือน้ำจากสะพานแบร์เมาน์เทน
ระบบอุทกวิทยา
แอ่งสมุทร: มหาสมุทรแอตแลนติก
ชื่อแหล่งน้ำ: แม่น้ำฮัดสัน Hudson River เมอห์-ฮี-คัน-เน-ทัก
ข้อมูลทั่วไป
ประเภท: แม่น้ำ
ไหลผ่าน:  รัฐนิวยอร์ก,   รัฐนิวเจอร์ซีย์  สหรัฐอเมริกา
ความยาว: 507 กม.
พื้นที่ลุ่มน้ำ: 36,260 ตร.กม.
ต้นน้ำ: ทะเลสาบเทียร์ออฟเดอะคลาวด์
ที่ตั้งของต้นน้ำ: ภูเขามาร์ซี, เทือกเขาเอดิรอนแดค, รัฐนิวยอร์ก, สหรัฐอเมริกา
ระดับความสูงของต้นน้ำ: 1,309 เมตร/รทป
ท้ายน้ำ: อ่าวนิวยอร์กตอนบน
ระดับความสูงของท้ายน้ำ: 0.0 เมตร/รทป
ปริมาณน้ำเฉลี่ย: 425 ลบ.ม./วินาที (ทรอย)  606 ลบ.ม./วินาที (อ่าวนิวยอร์กตอนบน)
แผนที่

แม่น้ำฮัดสัน (อังกฤษ: Hudson River; ชนพื้นเมืองอิโรควอยส์:เมอห์-ฮี-คัน-เน-ทัก, แปลว่าโมเฮแกนใหญ่) เป็นแม่น้ำในรัฐนิวยอร์ก สหรัฐอเมริกา มีความยาว 507 กม. ไหลจากทิศเหนือไปยังทิศใต้ เป็นพรมแดนธรรมชาติระหว่างนครนิวยอร์กกับนิวเจอร์ซีย์ที่บริเวณปากแม่น้ำซึ่งไหลลงสู่มหาสมุทรแอตแลนติก ชื่อของแม่น้ำนี้ตั้งตามชื่อเฮนรี ฮัดสัน นักเดินเรือชาวอังกฤษของบริษัทดัชต์อีสต์อินเดียคอมปะนี ซึ่งค้นพบแม่น้ำสายนี้ในปี ค.ศ. 1609 แม่น้ำฮัดสันเดิมมีชื่อว่าแม่น้ำมอริเชียส ซึ่งอ้างโดยนายฮัดสันว่าเพื่อเป็นเกียรติแด่เจ้าชายมอเรียสแห่งนัสซอ บ้างก็ว่าเป็นชื่อที่ตั้งโดยนักผจญภัยชาวยุโรป นักสำรวจ และชาวประมงในศตวรรษที่ 16 ซึ่งรู้จักแม่น้ำนี้ในชื่อแม่น้ำมอริเชียส 'แม่น้ำแห่งภูเขา'
ภูมิศาสตร์

ต้นกำเนิดของแม่น้ำฮัดสันคือทะเลสาบเทียร์ออฟเดอะคลาวด์บนเทือกเขาเอดิรอนแดค อย่างไรก็ตาม ทางน้ำที่ไหลจากทะเลสาบเป็นที่รู้จักในนามเฟลด์สปาร์บรูคและแม่น้ำโอปาเลสเซนท์ ไหลมารวมเป็นแม่น้ำฮัดสันที่ทาฮาวัส (หมู่บ้านแห่งหนึ่งในรัฐนิวยอร์ก) แม่น้ำฮัดสันโดยแท้จริงแล้วเริ่มต้นไปทางเหนือของทาฮาวัสอีกหลายไมล์ที่ทะเลสาบแฮนเดอร์สัน จากนั้นไหลมารวมกับแม่น้ำโมฮอว์คที่ทรอย (ทางตอนเหนือของเมืองอัลบานี) จากนั้นไหลผ่านหุบเขาฮัดสันลงใต้ไปยังมหาสมุทรแอตแลนติกบริเวณระหว่างเกาะแมนฮัตตันกับหน้าผานิวเจอร์ซีย์ (New Jersey Palisade)
แผ่นโกโกส

| แผ่นโกโกส |
| --- | --- |

ประเภท: แผ่นรอง
พื้นที่โดยประมาณ: 2,900,000 กม.2
การเคลื่อนตัว1: ทิศเหนือ-ทิศตะวันออก
อัตราเร็ว1: 67 มม./ปี
ลักษณะภูมิศาสตร์: เกาะโกโกส, มหาสมุทรแปซิฟิก
1โดยเทียบกับแผ่นแอฟริกา
แผ่นโกโกส (อังกฤษ: Cocos Plate) เป็นแผ่นเปลือกโลกภาคพื้นสมุทรที่อยู่ใต้มหาสมุทรแปซิฟิกทางชายฝั่งตะวันตกของอเมริกากลาง ตั้งชื่อตามเกาะโกโกสซึ่งตั้งอยู่บนแผ่นนี้ แผ่นโกโกสเกิดขึ้นเมื่อประมาณ 23 ล้านปีก่อน เมื่อแผ่นแฟรัลลอนแตกออกเป็นสองแผ่น โดยอีกแผ่นหนึ่งเกิดเป็นแผ่นนัซกา นอกจากนี้แผ่นโกโกสยังแตกออกเป็นสองส่วนด้วย โดยอีกส่วนที่เล็กกว่าเรียกว่าแผ่นริเบรา แผ่นโกโกสถูกล้อมรอบด้วยแผ่นธรณีแปรสัณฐานหลายแผ่น โดยทางทิศตะวันออกเฉียงเหนือติดกับแผ่นอเมริกาเหนือและแผ่นแคริบเบียน ทิศตะวันตกติดกับแผ่นแปซิฟิก และทิศใต้ติดกับแผ่นนัซกา
ธรณีวิทยา

แผ่นโกโกสถูกสร้างขึ้นโดยการขยายตัวของพื้นมหาสมุทรตามแนวจุดธารผุดแปซิฟิกตะวันออกและจุดร้อนกาลาปาโกส โดยเฉพาะอย่างยิ่งในพื้นที่อันมีความซับซ้อนที่นักธรณีวิทยา เรียกว่า ระบบการขยายตัวโกโกส-นัซกา (Cocos-Nazca spreading system) จากจุดธารผุด แผ่นโกโกสถูกดันออกไปทางทิศตะวันออกและถูกดันหรือถูกลาก (อาจเกิดขึ้นทั้งสองลักษณะ) ไปใต้แผ่นแคริบเบียนที่มีความหนาแน่นน้อยกว่า ในกระบวนการที่เรียกว่าการมุดตัวของเปลือกโลก การมุดตัวของเปลือกโลกทำให้ขอบของเปลือกโลกร้อนขึ้น และเป็นการเพิ่มน้ำลงไปในชั้นเนื้อโลกของแผ่นที่อยู่ด้านบน ในชั้นเนื้อโลกที่เรียกว่า ฐานธรณีภาค ผิวเปลือกโลกจะถูกหลอมเป็นหินหนืด ขณะที่น้ำที่ติดไปด้วยจะกลายเป็นน้ำร้อนยวดยิ่งภายใต้แรงดันมหาศาล เป็นผลให้ทางตะวันออกเฉียงเหนือของขอบเขตการขยายตัวเกิดแนวโค้งต่อเนื่องของภูเขาไฟขึ้น เรียกว่า หมู่เกาะรูปโค้งอเมริกากลาง ตั้งแต่ประเทศคอสตาริกาถึงประเทศกัวเตมาลา และเป็นแนวแผ่นดินไหวที่ขยายขึ้นไปทางเหนือเข้าสู่ประเทศเม็กซิโก
ขอบด้านเหนือของแผ่นโกโกสคือร่องลึกมิดเดิลอเมริกา ขอบด้านตะวันออกคือรอยเลื่อนแปรสภาพขนาดใหญ่ เรียกว่า แนวรอยแตกปานามา ขอบด้านใต้คือเทือกเขากลางสมุทรชื่อ จุดธารผุดกาลาปาโกส และขอบด้านตะวันตกคือเทือกเขากลางมหาสมุทรเช่นกันชื่อ จุดธารผุดแปซิฟิกตะวันออก
จุดร้อนใต้หมู่เกาะกาลาปาโกสทอดตัวตามแนวจุดธารผุดกาลาปาโกส (ดูที่จุดร้อนกาลาปาโกส และ แผ่นเล็กกาลาปาโกส)
แผ่นริเบราทางเหนือของแผ่นโกโกสมีการแยกตัวออกจากแผ่นโกโกสเมื่อ 5–10 ล้านปีก่อน ขอบเขตของทั้งสองแผ่นดูเหมือนจะไม่ปรากฏเป็นรอยเลื่อนแปรสภาพขนาดใหญ่ แต่ก็ถือว่าเป็นคนละแผ่นกัน ภายหลังที่แผ่นริเบราแยกตัวออกจากแผ่นโกโกส แผ่นริเบราได้ประพฤติตัวเป็นแผ่นธรณีแปรสัณฐานอิสระขนาดเล็กแผ่นหนึ่ง
แผ่นดินไหวเม็กซิโกซิตี พ.ศ. 2528 และแผ่นดินไหวในรัฐเชียปัส พ.ศ. 2560 เป็นผลมาจากการมุดตัวของแผ่นโกโกสใต้แผ่นอเมริกาเหนือ และแผ่นดินไหวในเอลซัลวาดอร์ มกราคม พ.ศ. 2544 ก็เกิดจากการที่แผ่นโกโกสมุดตัวลงใต้แผ่นแคริบเบียนเช่นกัน
แผนลับแหกคุกนรก ฤดูกาลที่ 1

ฤดูกาลของรายการโทรทัศน์
| Prison Break season 1 |
| --- | --- |
ประเทศ: United States
จำนวนตอน: 22
การออกอากาศ
เครือข่าย: Fox
ออกอากาศ: 29 สิงหาคม ค.ศ. 2005 (2005-08-29) – 15 พฤษภาคม ค.ศ. 2006 (2006-05-15)
ลำดับฤดูกาล
ถัดไป → Season 2 
แผนลับแหกคุกนรก ฤดูกาลที่ 1 (อังกฤษ: Prison Break (season 1)) เป็นซีรีส์แนวดรามา ในฤดูกาลแรกออกฉายในสหรัฐอเมริกาและแคนาดาตอนแรกเมื่อวันที่ 29 สิงหาคม ค.ศ. 2005 ในคืนวันจันทร์ เวลา 3 ทุ่ม (EST) ทางช่องฟอกซ์ มีจำนวนตอน 22 ตอน ตอนจบของฤดูกาลจบเมื่อวันที่ 15 พฤษภาคม ค.ศ. 2005
ในฤดูกาลนี้พูดถึงสองพี่น้อง คนพี่ถูกตัดสินประหารชีวิตจากอาชญากรรมที่เขาไม่ได้กระทำ และคนน้องเป็นอัจฉริยะที่คิดค้นแผนการแยบยลเพื่อช่วยพี่ชายหนีออกจากคุก โดยจงใจทำให้ตัวเองติดคุกเสียก่อน ต่อมา สองพี่น้องและเพื่อนนักโทษอีก 6 คนในทัณฑสถานฟอกซ์ริเวอร์สเตต สามารถร่วมมือกันจนหาทางแหกคุกได้สำเร็จในตอนที่ 21
แผ่นดินไหวเกโยะ ค.ศ. 2001

| --- | --- |

แสดงแผนที่จังหวัดฮิโรชิมะแสดงแผนที่ประเทศญี่ปุ่น
เวลาสากลเชิงพิกัด: 2001-03-24 06:27:53
รหัสเหตุการณ์ ISC: 1800460
USGS-ANSS: ComCat
วันที่ท้องถิ่น: 24 มีนาคม ค.ศ. 2001
เวลาท้องถิ่น: 15:27
ขนาด: 6.7 Mw
ความลึก: 50 กม.
ศูนย์กลาง: 34°04′59″N 132°31′34″E﻿ / ﻿34.083°N 132.526°E﻿ / 34.083; 132.526
ประเภท: ปกติ
พื้นที่ที่ได้รับผลกระทบ: ญี่ปุ่น
ระดับความรุนแรงที่รู้สึกได้: IX (ร้ายแรง)      ชินโดะ 6− 
ผู้ประสบภัย: เสียชีวิต 2 คน
แผ่นดินไหวเกโยะ ค.ศ. 2001 (ญี่ปุ่น: 2001年芸予地震; โรมาจิ: Nisen-ichi-nen Gēyo Jishin; อังกฤษ: 2001 Geiyo earthquake) เกิดขึ้นเมื่อวันที่ 24 มีนาคม ค.ศ. 2001 เวลา 15:27 น. (เวลาท้องถิ่น) มีจุดศูนย์กลางอยู่ใกล้กับจังหวัดฮิโรชิมะ ในภูมิภาคชูโงกุ แผ่นดินไหวมีขนาด 6.7 แมกนิจูด ลึก 50 กม.
มีรายงานผู้เสียชีวิต 2 ราย บาดเจ็บ 288 ราย ในจังหวัดฮิโรชิมะและจังหวัดเอฮิเมะ และมีอาคารประมาณ 3,700 หลังได้รับความเสียหาย แผ่นดินไหวยังก่อให้เกิดปรากฏการณ์แผ่นดินไหวเหลว หรือทรายเดือดขึ้นที่ฮิโรชิมะ และเอฮิเมะ อีกทั้งยังส่งผลให้เกิดไฟฟ้าดับในพื้นที่ และยังรับรู้แรงสั่นสะเทือนได้ถึงเกาหลีใต้ฝั่งตะวันออกและใต้
และภูมิภาคนี้เคยเกิดแผ่นดินไหวมาก่อนในปี ค.ศ. 1905 แผ่นดินไหวครั้งนี้ความแรงอยู่ที่ ชินโดะระดับ 6- และไม่มีสึนามิ
สาเหตุ

แผ่นดินไหวเกโยะเกิดจากแผ่นเปลือกโลกฟิลิปปินส์มุดเข้าไปใต้แผ่นเปลือกโลกยูเรเซียน
ความเสียหาย

แผ่นดินไหวครั้งนี้ มีผู้เสียชีวิตในนครคุเระ จังหวัดฮิโรชิมะ 1 ราย และนครโฮโจ จังหวัดเอฮิเมะ 1 ราย ทำให้มีผู้เสียชีวิตจากแผ่นดินไหว 2 ราย ผู้บาดเจ็บส่วนใหญ่ เกิดจากสิ่งของตกหล่น หรือเศษหินและเศษกำแพงจากความเสียหาย นครคุเระ จังหวัดฮิโรชิมะ เป็นเมืองที่อยู่ใกล้กับศูนย์กลางแผ่นดินไหวมากที่สุด ซึ่งเป็นนครพิเศษที่มีประชากรมากเป็นอันดับสามของจังหวัดฮิโรชิมะ
แหล่งข้อมูลอื่น

The International Seismological Centre has a bibliography and authoritative data for this event.
| ด ค กแผ่นดินไหวในประเทศญี่ปุ่น |
| --- | --- |
อดีต:  684 ฮากูโฮ  869 โจงัง  1293 คามากูระ  1361 โชเฮ  1498 เมโอ  1586 เท็นโช  1596 ฟูชิมิ  1605 เคโจ  1611 ไอซุ  1611 ซันริกุ  1662 คัมบุง  1677 โบโซ  1703 เก็นโรกุ  1707 โฮเอ  1741 คัมโปะ  1771 ยาเอยามะครั้งใหญ่  1792 อุนเซ็ง  1804 คิซากาตะ  1828 ซันโจ  1833 โชไน  1847 เซ็นโกจิ  1854 อิงะ–อูเอโนะ  1854 นันไก  1854 โทไก  1855 เอโดะ  1858 ฮิเอ็ตสึ  1872 ฮามาดะ  1889 คูมาโมโตะ  1891 มิโนะ–โอวาริ  1894 โตเกียว  1894 โชไน  1896 ซันริกุ  1896 ริกู 
คริสต์ศตวรรษที่ 20:  1911 เกาะคิไก  1914 เซ็มโบกุ  1923 คันโตครั้งใหญ่  1925 ทาจิมะเหนือ  1927 ทังโงะเหนือ  1930 อิซุเหนือ  1933 ซันริกุ  1936 มิยางิ  1939 โองะ  1940 ชาโกตัง  1941 ฮีวงะ-นาดะ  1943 ทตโตริ  1944 โทนันไก  1945 มิกาวะ  1946 นันไก  1948 ฟูกูอิ  1952 โทกาจิ  1961 มิโนะเหนือ  1963 หมู่เกาะคูริล  1964 นีงาตะ  1968 เอบีโนะ  1968 ฮีวงะ-นาดะ  1968 โทกาจิ  1973 คาบสมุทรเนมูโระ  1974 คาบสมุทรอิซุ  1978 อิซุโอชิมะ  1978 มิยางิ  1982 อูรากาวะ  1983 ทะเลญี่ปุ่น  1984 นางาโนะ  1993 คูชิโระ  1993 โอกูชิริ  1994 นอกชายฝั่งซันริกุ  1995 ฮันชิง  2000 ทตโตริ 
คริสต์ศตวรรษที่ 21:  2001 เกโยะ  2003 มิยางิ  2003 โทกาจิ  2004 ชูเอ็ตสึ  2005 ฟูกูโอกะ  2005 มิยางิ  2006 หมู่เกาะคูริล  2007 ชูเอ็ตสึ  2007 หมู่เกาะคูริล  2007 โนโตะ  2008 อิวาเตะ–มิยางิ  2008 อิวาเตะ  2009 ชิซูโอกะ  2011 โทโฮกุ  2011 นางาโนะ  2011 ชิซูโอกะ  2011 มิยางิ  2011 ฟูกูโอกะ  2012 ชิบะ  2012 ซันริกุ  2014 นางาโนะ  2015 โองาซาวาระ  2016 คูมาโมโตะ  2016 ทตโตริ  2016 ฟูกูชิมะ  2018 โอซากะ  2018 ฮกไกโดอิบูริตะวันออก  2019 ยามางาตะ  2021 ฟูกูชิมะ  2021 มิยางิ  2021 ชิบะ  2022 ฟูกูชิมะ  2023 อิชิกาวะ  2024 โนโตะ 
บทความที่เกี่ยวข้อง:  แผ่นดินไหวโทไก  แผ่นดินไหวเมกะทรัสต์นันไก  แผ่นดินไหวคันโต  แผ่นดินไหวคันโตใต้  ฝูงแผ่นดินไหวมัตสึฮิโระ  ฝูงแผ่นดินไหวในคาบสมุทรโนโตะ